**Sverre Strandli** (30. september 1925–4. mars 1985) var ein norsk friidrettsutøvar, europameister i sleggekast i 1950, og som fekk EM-sølv i 1954. Hans hovudøving var sleggekast, mellom norske konkurrentar kunne han også hevde seg i kulestøyt. Han var 186 cm høg, og hadde ei tevlingsvekt på kring 93 kg.

Nasjonalt
---------

Strandli var frå Brandval i Hedmark, og var medlem av idrettslaget i heimbygda fram til 1951. Sesongane 1952 og –53 var han medlem av oslolaget Torshaug. Frå 1954 representerte han Sarpsborg Idrettslag.

Strandli markerte seg første gong i 1948-sesongen, då han vann sølvmedaljen under noregsmeisterskapen. Året etter kasta han 50,82 m og forbetra den 21 år gamle noregsrekorden, ein rekord som han i løpet av året flytta til 56,02 m. Han vart noregsmeister i sleggekast seks år etter ein annan (1949-54), på ny 1956 og -57 og 1960-62. Han vart vist til sølvplass i 1959, -64 og –66. Si einaste bronsemedalje vann han under noregsmeisterskapen i 1968, 20 år etter han fekk si første NM-medalje. Til saman vann han 11 gull, 4 sølv og 1 bronse under NM i slegge. I tillegg vart han noregsmeister i kulestøyt i 1954, hans einaste medalje i den greina. Seks gonger vart han tildelt kongepokalen; 1950-53, 1956 og 1962.

Strandlis aller lengste sleggekast kom i oktober 1962 i Trondheim, då han sette noregsrekord for tjuande gongen med eit kast på 63,88 meter.

Internasjonalt
--------------

Med eit kast på 55,71 m vann Strandli gullmedaljen i EM i friidrett 1950 i Brussel, nær meteren lengre enn sølvmedaljevinnarens bestekast. Ved neste EM i friidrett 1954 fekk han sølvmedalje etter eit bestekast på 61,07 m, sovjetrussaren Mikhail Krivonosov vart europameister etter å ha sett verdsrekord (63,34 m). I OL-tevlingar kom Strandli på sjuandeplass i 1952 i Helsingfors, ein åttandeplass i 1956 i Melbourne og ein ellevteplass i 1960 i Roma. Han var flaggberar for Noreg under leikane i Roma. Under EM i friidrett 1962 vart han utslegen i kvalifiseringa.

Strandli sette to verdsrekordar i sleggekast, begge på Bislett stadion. Den første rekorden var på 61,25 meter vart sett 14. september 1952 i landskamp mot Finland, og året etter (5.9.1953) kom den andre på 62,36 meter. Verdsrekorden stod fram til august 1954, då Krivonosov kasta 63,34 meter.

Strandli deltok i 54 landskampar.

### Medaljar og plasseringar i internasjonale meisterskap

* EM 1950 i Brussel: Gullmedalje med 55,71 m, framom Teseo Taddia (54,73 m)
* OL 1952 i Helsingfors: Nr 7 – 56,36 m
* EM 1954 i Bern: Sølvmedalje – 61,17 m, bakom Mikhail Krivonosov (63,34 m)
* OL 1956 i Melbourne: Nr 8 – 59,21 m
* OL 1960 i Roma: Nr 11 – 63,05 m
* EM 1962 i Beograd: Utslått i kvalifiseringa (61,78 m=nr 13)

Kåringar
--------

EM-sigeren førte til at Strandli vart utnemnd til Årets idrettsnamn i 1950 i Noreg. For den andre verdsrekorden vart han i 1953 for andre gong kåra til Årets idrettsnamn i Noreg.

Personlege rekordar og årsbeste
-------------------------------

|  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **År** | 1948 | 1949 | 1950 | 1951 | 1952 | 1953 | 1954 | 1955 | 1956 | 1957 | 1958 | 1959 | 1960 | 1961 | 1962 | 1963 | 1964 | 1965 | 1966 | 1967 | 1968 |  |
| **Lengde** |  ? | 56.02 | 57,68 | 58,70 | 61,25 | 62,36 |  ? |  ? | 62,96 |  ? |  ? |  ? | 63.45 |  ? | 63,88 |  ? | 62,82 |  ? |  ? |  ? | 58,40 |  |

Kjelder
-------



* *Denne artikkelen bygger på «Sverre Strandli» frå Wikipedia på tysk, den 31. juli 2009.*



| * v
* d
* e
Europameistrar i sleggekast, menn |
| --- |
| **1934**: Ville Pörhölä | **1938**: Karl Hein | **1946**: Bo Ericson | **1950**: Sverre Strandli | **1954**: Mikhail Krivonosov | **1958**: Tadeusz Rut | **1962**: Gyula Zsivótzky | **1966**: Romuald Klim | **1969**: Anatolij Bondartsjuk | **1971**: Uwe Beyer | **1974**: Aleksej Spiridonov | **1978**: Jurij Sedykh | **1982**: Jurij Sedykh | **1986**: Jurij Sedykh | **1990**: Igor Astapkovitsj | **1994**: Vasilij Sidorenko | **1998**: Tibor Gécsek | **2002**: Adrián Annus | **2006**: Olli-Pekka Karjalainen | **2010**: Libor Charfreitag | **2012**: Krisztián Pars |
**2014**: Krisztián Pars | **2016**: Paweł Fajdek |**2018**: Wojciech Nowicki |**2022**: Wojciech Nowicki |


|  |  |
| --- | --- |
| Autoritetsdata | 
* Norsk biografisk leksikon
* Store norske leksikon
* Munzinger (sport)

 |